आदर्श युवा मंडल का गठन
रानीवाड़ा | युवाकार्यक्रम एवं खेल मंत्रालय भारत सरकार के अंतर्गत नेहरु युवा केन्द्र जालोर के तत्वावधान में ब्लॉक रानीवाड़ा की बैठक टीकमाराम पाल की अध्यक्षता में निकटवर्ती मेड़ककला में आयोजित हुई। इस दौरान आदर्श विवेकानंद युवा मंडल का गठन किया गया। जिसमें कमलेश परिहार को अध्यक्ष, केराराम मेघवाल को उपाध्यक्ष, अरविंद कुमार को सचिव राकेश कुमार को खेल सचिव मनोनीत किया गया। बैठक में मंडल अध्यक्ष परिहार ने युवाओं को संगठित होकर राष्ट्र सेवा करने का आह्वान किया। इस अवसर पर रफीक भाई, मुकेश दहिया, बगदाराम, दशरथ कुमार, पुखराज चौहान, अश्विन परमार, अशोक परिहार, भरत कुमार, नटवरलाल समेत अन्य युवा मौजूद थे।
awa_Deva hin_Deva